ผู้ว่าการการไฟฟ้านครหลวง  ยืนยันพร้อมรองรับความมั่นคงทางระบบไฟฟ้าสูงสุด ตลอดจนเสร็จสิ้นการเลือกตั้ง
นายวิลาศ เฉลยสัตย์ ผู้ว่าการการไฟฟ้านครหลวง หรือ MEA  เข้าตรวจเยี่ยมและติดตามการปฏิบัติงานของศูนย์ปฏิบัติการควบคุมระบบไฟฟ้า การไฟฟ้านครหลวง รองรับงานเลือกตั้งสมาชิกสภาผู้แทนราษฎร (ส.ส.) ณ อาคารวัฒนวิภาส การไฟฟ้านครหลวง สำนักงานใหญ่พร้อมเปิดเผยว่า การไฟฟ้าฯ ได้จัดเตรียมเจ้าหน้าที่มากกว่า 500 คน รถงานแก้ไฟฟ้าขัดข้อง 100 คัน พร้อมดูแลประจำสถานีไฟฟ้า 71 สถานี รวมถึงหน่วยเลือกตั้ง ศูนย์รวมคะแนน และศูนย์อำนวยการประสานงานการเลือกตั้งจุดต่าง ๆ รวมทั้งสิ้น 70 แห่ง เพื่อดูแลระบบไฟฟ้าในพื้นที่กรุงเทพมหานคร นนทบุรี และสมุทรปราการ โดยได้มีการเสริมระบบ UPS เพื่อเพิ่มความต่อเนื่องในการจ่ายกระแสไฟฟ้า โดยเฉพาะเมื่อมีการสลับแหล่งจ่ายไฟฟ้าในสถานที่ที่เกี่ยวข้องกับการนับคะแนนเลือกตั้ง โดยมั่นใจว่า การไฟฟ้าฯ มีความพร้อมรองรับความมั่นคงทางระบบไฟฟ้าสูงสุด ตลอดจนเสร็จสิ้นการเลือกตั้งในครั้งนี้